

|  |
| --- |
| R E P U B L I K A H R V A T S K APRIMORSKO – GORANSKA ŽUPANIJAOPĆINA PUNAT |
| **OPĆINSKI NAČELNIK** |
| KLASA: 081-01/25-01/1 |
| URBROJ: 2170-31-02/01-25-12 |
| Punat, 16. travnja 2025. godine |

Na temelju članka 46. Statuta Općine Punat („Službene novine Primorsko-goranske županije“ broj 36/22), a u svezi odredbi članka 57. Zakona o trgovini („Narodne novine“ broj 87/08, 96/08, 116/08, 76/09, 114/11, 68/13, 30/14, 32/19, 98/19, 32/20 i 33/23) i odredbi Odluke o ugostiteljskoj djelatnosti („Službene novine Primorsko-goranske županije“ broj 14/07 i 34/09) općinski načelnik Općine Punat donosi

**ODLUKU**

**o proglašenju sajamskih dana na području Općine Punat**

**Članak 1.**

U svrhu dodatne ponude i promidžbeno-turističkih aktivnosti sve nedjelje i blagdani na području Općine Punat proglašavaju se sajamskim danima, u razdobljima kako slijedi:

* 20.04 i 21.4 (Uskrsni vikend)
* 29. travnja do 5. svibnja (Prvomajski tjedan)
* 30. svibnja do 1.lipnja (Vikend Dana državnosti)
* 19. lipnja do 22. lipnja (Vikend Tijelova)
* 15. lipnja do 30. rujna ( Turistička sezona)

**Članak 2.**

Prigodna prodaja u adventskim kućicama, kioscima, štandovima i sl. kao sastavni dio sajamskih događanja u navedenom razdoblju može započeti najranije u 9, 00 sati i završiti najkasnije u 24,00 sata.

**Članak 3.**

 Danom stupanja na snagu ove Odluke prestaje važiti Odluka o proglašenju sajamskih dana na području Općine Punat, KLASA: 081-01/24-01/1, URBROJ:2170-31-02/1-24-14 od 19. lipnja 2024. godine.

**Članak 4.**

 Ova Odluka stupa na snagu danom donošenja.

OPĆINSKI NAČELNIK

Daniel Strčić, bacc.inf.vr.